LidanRubinov/Halacha-QA huggingface dataset:
שאלה: בירור לגבי קטניות : 1) הרב כתב בפניני הלכה שכמון וכרכום הינם קטניות. אם ראיתי אריזה שלהם עם חותמת כשר לפסח, ולא מצויין עליהם "לאוכלי קטניות בלבד" - האם מותר אותם גם לאשכנזים, או שנפלה כאן טעות? 2) הרב לא כתב שפיסטוקים וקשיו הינם קטניות, אך על אריזותיהם נכתב "לאוכלי קטניות". מה הדין לגביהם?
תשובה: כמון וכרכום אכן נחשבים קטניות. פיסטוקים וקשיו אינם קטניות. ואולי כתבו לאוכלי קטניות מפני שלא בררו אותם מגרעינים או מאכלים אחרים שהם קטניות.
שאלה: לכבות גז ביום טוב : 1) האם גם בערב יו"ט צריך לקבל את החג מוקדם יותר (כמו בתוספת שבת), וא"כ - מתי, ומה צריך להגיד אז? 2) האם גם בארוחות החג צריך לברך על לחם משנה? 3) האם מותר להנמיך (לא לכבות) את אש הגז בחג?
תשובה: 1. צריך לקבל תוספת יום-טוב כמו בשבת, ויקבל בלב. 2. צריך לחם משנה ביום-טוב כמו בשבת. 3. יש בזה בעיה של מכבה, לכן יעמיד פינג'ן עם מים על האש לצורך משהו, וכאשר המים יגלשו הם יכבו את האש, ויקפיד להשתמש במים. פיתרון נוסף הוא סגירת ברז הגז של הבלון עצמו, משום שהגז נמצא במצב צבירה אחר בבלון-הגז, וזה דומה לדין מדורה שלא הגיעה לחלק מגזרי העצים, שמותר לקחת משם את גזרי העצים קודם שהאש תאחז בהם, ואין בזה משום מכבה.
שאלה: קבלת תוספת שבת תוך כדי עשיית מלאכה: כאשר אני בפעילות מבצעית בערב שבת, ואני נוסע ברכב - האם אני יכול לקבל אז את השבת, למרות שאני ממשיך בנסיעה? או שמא צריך להפסיק לרגע מעשיית מלאכה, לקבל את השבת ואז להמשיך בפעילות?
תשובה: תקבל את השבת תוך כדי נסיעה, דקה לפני השקיעה.
שאלה: ברכת המזון בימים טובים: באחד מנוסחי ברכת המזון מצאתי תוספת לפסח: "הרחמן הוא ינחלנו ליום שכלו טוב, ליום שכלו ארוך, ליום שהצדיקים יושבים ועטרותיהם בראשיהם ונהנים מזיו השכינה ויהי חלקנו עמהם". האם תוספת זו מקובלת, מה מאחורי ברכה זו?
תשובה: רבים נוהגים כן בכל יום טוב. יש כאן הרחבה למושג יום שכולו טוב שמשמעותו היא טוב רוחני.
שאלה: למה אין אות נו"ן ב'אשרי'?: באשרי יושבי ביתך כל פסוק מתחיל באות אחרת לפי סדר הא"ב. מדוע אין פסוק באות נ?
תשובה: בגמרא בברכות (ד:) שואל רבי יוחנן את שאלתך: "אמר רבי יוחנן מפני מה לא נאמר נו"ן באשרי? מפני שיש בה מפלתן של שונאי ישראל (כלומר, מפלת עם ישראל, בלשון סגי נהור) דכתיב נפלה לא תוסיף קום בתולת ישראל". "אמר רב נחמן בר יצחק אפילו הכי חזר דוד וסמכן ברוח הקדש שנאמר סומך ה' לכל הנופלים". ר' ידידיה הכהן
שאלה: ברית בסוף ניתוח קסרי: אשתו של חברי ילדה בניתוח קיסרי, הוא רצה לעשות ברית מילה בתום שמונה ימים כמקובל, המוהל אמר לו שבמידה וזה נופל ביום טוב של פסח הוא לא עושה לו ברית וזה בניגוד להלכה בגלל שזה ניתוח קסרי. ברצוני לדעת מה הסיבה שלא עושים ברית ביום טוב אם זה ניתוח קיסרי, מה ההגיון?
תשובה: פסוק מפורש הוא בפרשת השבוע: "אישה כי תזריע וילדה זכר.ביום השמיני ימול בשר ערלתו", רק מי שנולד לידה טבעית נימול ביום השמיני, מי שנולד בנתוח קיסרי ("יוצא דופן") לא נימול ביום השמיני וממילא אינו דוחה שבת וחג. מזל טוב ורפואה שלמה.
שאלה: אימוני טאי צ י בשבת: רציתי לדעת האם מותר להתאמן בשבת בצ י קונג או טאי צי וכן אימוני קונג פו למיניהם, לא בשל תחרות או אימונים למטרה אלא הנאה, וכן לא אימונים כבדים אלא אימונים קלילים שלא דורשים מאמצים רבים, שכן ישנה סדנה מסוימת שמאוד הייתי רוצה להשתתף בה?
תשובה: אם אתה נהנה מזה ואין בזה מאמץ, שאינך מזיע תוך כדי האימון, מותר.
שאלה: בגדים מזוייפים בחו"ל: אני נמצא כרגע בדרום אמריקה ורציתי לשאול האם מותר לקנות כאן בגד או נעליים מזוייפים בשוק, מפני שיש כאן בגדים ונעליים מזוייפים של חברות גדולות, שנראים אותו דבר אך עולים הרבה פחות?
תשובה: אם זה לא גזול מאותן חברות אלא חיקוי בלבד, מותר.
שאלה: מה היחס ליום העצמאות השנה?: א. האם אני חייב לשמוח ביום העצמאות השנה לאור הגירוש שהיה ותוכניות הממשלה, ולומר הלל עם ברכה? ב. קשה לי לומר תפילה ל המדינה. האם צריך להשאר בתפילה ל המדינה וצה"ל או שאפשר לצאת מבית הכנסת?
תשובה: צריך להבין שמעשי הממשלה לחוד וערכה של המדינה לחוד. המדינה היא מדינת העם היהודי היא לא של הממשלה. על הממשלה יש לנו בקורת קשה. אך המדינה היא שלנו היא מתנה אלוקית רבש"ע שחרר אותנו מעול גויים ופתח את שערי ארץ ישראל לעלית יהודים ומאז נמשך קבוץ גלויות וישוב ארץ ישראל ובכל שנה גדל מספר היהודים בארץ ישראל וגם מרכז התורה חזר לארץ ישראל. רק מי שהיה בגלות יכול להבין איזה שינוי גדול לטובה חל במצבו של עם ישראל מאז קום המדינה. וביום העצמאות אנו מודים להקב"ה על כל הטובה הזו. איני רואה כל קושי לומר את התפילה המתוקנת ל המדינה ולהתפלל שד' יעמיד בראשה אנשי חיל יראי אלוקים אנשי אמת שונאי בצע. וכן אין כל קושי להתפלל שהחיילים יצליחו במלחמה באוייבינו. ורק בזה לברכם כפי הנוסח המקובל אצלינו. לתשובת הרב יעקב אריאל שליט"א
שאלה: הפסקת לימוד דף יומי: אם התחלתי ללמוד דף יומי, האם באפשרותי להפסיק בכל זמן שארצה, או צריך התרת נדרים?
תשובה: אם עשית התרת נדרים בערב ראש-השנה, ואמרת את נוסח מסירת המודעה, אין בזה בעיה של נדר ואתה יכול להפסיק. אבל אם כשהתחלת ללמוד דף יומי קיבלת את זה על-עצמך בתור נדר אף-על-פי שמסרת מודעה, יש בזה בעיה וצריך התרה.
שאלה: לימוד תורה והדרכה: הייתי בשביעי של פסח בשיעור של הרב (בכפר הרא"ה) בנושא "אתחלתא דגאולה" ורציתי, אם אפשר, לשאול 2 שאלות: 1. הרב אמר (אני מקווה שאני מדייק בדברי) שהיום לימוד התורה צריך להיות קצת שונה מבחינה זו שהיום לא מספיק ללמוד את ההלכה ה"יבשה" (האם הסיר הזה כשר או לא וכדו ) אלא צריך ללמוד ולראות איך התורה מדריכה אותנו בכל רבדי החיים (כגון בנושאי העם והארץ וכדו ). ראיתי הדרכה כזאת גם בדברי הרב קוק אלא שלא הבנתי איך בדיוק עושים את זה. אולי אם הרב יתן דוגמא זה יעזור. 2. הרב אמר שהיום חשוב מאוד שאנשים לומדי תורה ושומרי מצוות ישתלבו בכל סוגי התעסוקות (מדע, רפואה, כלכלה וכדו ) כדי שהחילונים יראו אותנו בזה, יתרשמו, ואולי זה יגרום לאנשים לחזור בתשובה (ע"י זה שהם יבינו שזאת הדרך הנכונה). רציתי לשאול מה יעשה בחור שלומד כרגע בישיבה (נניח 5 שנים ומעלה), מנצל היטב את זמנו ורואה ברכה בלימודו, ומתלבט אם להמשיך עוד וללמוד או לצאת לעבוד. מה צריך להיות סדר העדיפויות?
תשובה: לא כל כך דייקת בדבריי, ואמנם אינך אשם בכך, מפני שקשה להגדיר את הדברים. אפשר לומר שבחוץ לארץ עסקנו בהשרדות, ולשם כך היה הלימוד, ולימוד כזה גם הועיל. ואילו בארץ ישראל לומדים כדי לחיות חיים שלמים, וכשאין לומדים כך, אזי הלימוד אינו מצליח להועיל כראוי, ולכן יש שעוזבים את דרך התורה והמצוות. ועיין בפניני הלכה "העם והארץ" א, ד, (עמודים 5-8), על כך שעיקר גילוי התורה בארץ. כיצד לומדים? בנוסף ללימוד הגמרא וההלכה, מרבים לעסוק בלימוד אמונה ומחשבה, ולומדים הרבה הלכה, בכל תחומי החיים, כדי לדעת כיצד התורה מדריכה את האדם בכל דרכיו. לא אמרתי לעסוק במדע ורפואה בשביל להראות לחילונים, אלא כדי לתקן את העולם על פי הדרכתה של תורה. ממילא כאשר התורה תדריך את כל תחומי החיים, ויכירו וידעו כל יושבי תבל כי הדרכותיה אמיתיות וטובות, יאמינו בה' ובתורתו. כיצד יבחר אדם את דרכו? לפי כשרונו ורצונו. היינו צריך לבחור דרך שהקב"ה חנן אותו בכשרונות להצליח בה, וגם הוא רוצה לעסוק בה. אלו הדברים בקיצור.
שאלה: הכשרת שיש לפסח: קראנו את הנהגותיך בעיתון בשבע ויש לי שאלה על הכשרת שיש (אצל הורי והורי אישתי לא מקפידים לכסות את השיש), משטח העבודה אצלנו בבית הינו המכונה אבן קיסר שזה למיטב הבנתי חומר סינטטי ולא אבן טיבעית שעשוי מגרגירי חול מעובדים. ולשאלה האם דינו כשיש ואפשר להכשירו ע"י עירוי מים או לא, אנו מקפידים במשך השנה לא להניח עליו דברים חמים (אם כי יצא לי ללוש עליו 3-4 פעמים בצק במשך השנה)
תשובה: כיוון שלשים עליו בצק, למרות שאין מניחים עליו סירים רותחים, יש להכשירו בעירוי מים רותחים. ועיין בפניני הלכה פסח יא, א.
שאלה: עניי עירך קודמים. תמיד?: הכלל ש"עניי עירך קודמים" הוא תמיד, לדוגמא, אם יש לי עני שגר בעיר אחרת או בארץ אחרת ולו תורמים בחודש 500 ש"ח ומצבו הכלכלי קשה יותר, ויש עני בעיר שלי שתורמים לו 1000 ש"ח, אני עדיין אתרום לעני שבעיר שלי, או שהכוונה בכלל שאם יש לי עניים שווים אז עניי עירי קודמים, והאם הכלל הזה הוא המלצה או שזה חיוב?
תשובה: הסברה נותנת שאם יש עני נצרך יותר במקום אחר הוא קודם.
שאלה: תענית לבכור שנולד בניתוח קיסרי: בני הבכור נולד בניתוח קיסרי. האם בערב פסח אני מחוייב להתענות (או להיות בסיום מסכת)?
תשובה: נראה לכאורה שכן. אמנם אין כאן פטר רחם, אולם זו הלכה שהתחדשה בישראל, אך במצרים גם יוצא דופן מת כי הוא היה הטיפה של בכור. והראיה שגם בכור לאביו שאינו פטר רחם חייב בתענית.
שאלה: זהירות לאחר פסח בכלי פסח: אדם שאכל חמץ מחוץ לביתו לאחר תום חג הפסח, וכשחזר לביתו הוא מבקש לשתות קפה וכד. האם הוא יכול לשתות בכלים הכשרים לפסח, שכן בבית עדיין לא הכניסו את הכלים הכשרים לפסח לאחסון. האם יש חשש שפירורים בפה או שאריות יגרמו לכך שהכוס תחוייב בהכשרה?
תשובה: לא צריך לחשוש עד כדי כך.
שאלה: זכרון לרכוש הרב?: מאחר וכל מהות ליל הסדר הוא לזכור בעזרת סימנים את נושא יציאת מצרים - כגון מצה, מרור, חרוסת וכו, מדוע לא עושים סימן לזכר הרכוש הרב שבו יצאו ממצרים, כגון: השמת טבעות זהב או צמידים על השולחן?
תשובה: נזכר אמנם שיש לשים כלים יקרים על השלחן אך הטעם משום שמחת יום טוב ולא זכר לרכוש הגדול. ואולי כי אין מקום להדגיש את הרכוש לעומת עצם ההצלה והיציאה ממצרים.
שאלה: ברכה לפני קריאת הגדה של פסח: ידוע כי על כל מצוה ישנה ברכה מקדימה לעשייתה כגון: הברכה על מקרא מגילה (מגילת אסתר) הברכה על קריאת מגילת שיר השירים (אשכנזים), מדוע לא תקנו ברכה לפני קריאת ההגדה של פסח?
תשובה: עיין הגדתו של הרבי מליובאביץ' שעונה על כך כמה תשובות. אחת התשובות לשאלה זו היא שבליל הסדר שבו אדם חש כאילו הוא עצמו יצא ממצרים עליו לספר ביציאת מצרים בצורה ספונטאנית ולא בגלל שצווה. לכן אין לברך "וציונו". בדומה למצוות שבין אדם לחברו גם על ההלל בהגדה אין מברכים מאותה סיבה עיין הגדת המהר"ל.
שאלה: טלטול מוקצה מחמת גופו: בבית הכנסת שלנו בערב שביעי של פסח ולאחר תפלת ערבית של חג, התברר שעל התיבה שעליה מניחים את ס"ת לקריאה בחלקו העליון נותרה קופת צדקה. היו שטענו שמחמת הצורך להשתמש בתיבה למחרת לשם קריאת התורה יהיה מותר להזיז את קופת הצדקה אגב טלטול מן הצד היות והיא הייתה מונחת על ניילון עבה שמכסה את התיבה, על מנת שלא תפריע למחר. היו שטענו שאסור לגעת בקופת הצדקה משום היותה מוקצה מכניסת החג, ועל כן היא נשארה במקומה. שאלתי : היות וכתב המשנ"ב בסימן ש"י וכן בקצוש"ע הרב דוד הלוי זצ"ל, וכן הובא לענ"ד בקצוש"ע עם הוספות מהרב מרדכי אליהו, וכן ראיתי בשו"ע ובטור ובשמירת שבת שהיות והקופה הייתה על בסיס לדבר המותר והאסור ניתן להזיזה ממקומה רציתי לדעת האמנם היה אסור להזיז את הקופה הנ"ל?
תשובה: הכי טוב בשביל לצאת ידי כל הדעות, להפיל את הקופה על הריצפה על-ידי הגוף ולא על-ידי היד, כגון: במרפק, ברגל או בראש, ואחר כך יזיזו אותה ברגל להיכן שהם רוצים.
שאלה: בדיקת הקינואה מחרקים: רציתי לשאול האם וכיצד צריך לבדוק את הקינואה?
תשובה: את הקינואה יש לבדוק על משטח לבן בבדיקה חזותית תוך כדי העברת הקינואה ממקום למקום. בברכת התורה והארץ הרב יהודה הלוי עמיחי
שאלה: ילדי בן הזוג בנישואין שניים: אני גרושה עם ילדה בת 4.5 שנים ובעז"ה אנשא לגרוש עם ילד בן 11 שגר עימו. ברצוני לדעת כיצד נוהגים בענייני ייחוד ונגיעה בילדים יקרים אלו הזקוקים לעניות דעתי להרבה חום ואהבה גם במגע פיזי. אני עם בנו, הוא עם ביתי, וילדנו זה עם זו. וכן אשמח אם כבוד הרב יוכל להפנות אותי לכתבים העוסקים בעניין מהיבטים שונים.
תשובה: אכן יש כאן בעיה של ייחוד, ניתן לפותרה ע"י שמירת הלכות ייחוד.
שאלה: בני גונב מבני המשפחה: אנו משפחה אומנם לא דתית אך מאמינה מאוד. כל חיינו גידלנו את 3 ילדנו על ערכים של בין אדם לחברו, כמה זה חשוב. אכן 2 ילדי הגדולים הולכים בדרך הישר מכבדים את הזולת ועוזרים בכל מקום וערים לצרכי האחר. לצערי בני המתבגר שלכאורה ילד רגיש ומסוגל ממש לבכות כאשר רואה צער, החל לאחרונה לגנוב כספים מבני המשפחה. כל הדרכים מובילים אליו. הוא כמובן מתכחש לחלוטין מספר פעמים הוכחנו לו וכשניצמד לקיר הודה, ביקש סליחה הבטיח. אבל זה חוזר שוב. אנו מאוד מאוד מתביישים מרגישים כי נכשלנו. ומתחננים לעזרה.
תשובה: קשה לענות על השאלה כאשר איני יודע באיזה גיל הילד. אם הוא ילד צעיר בגיל בית הספר ואם הוא עושה זאת רק בבית אין זה כל כך חמור. יתכן שזה נובע מפני שהוא זקוק ליותר תשומת לב ליותר יחס. שיחה אוהבת וגילוי הבנה למעשיו שהם נובעים מאיזה צורך פנימי וגם להראות לו שאין אתם רואים זאת בחומרה גדולה אף שלא נכון לעשות זאת. יחס כזה יכול לעזור לו להגמל ממעשיו.
שאלה: דיני תפילה: א. אם סיימתי להתפלל לאחר שהקהל כבר החלו תחנון, האם יש עניין שאני יגיד את התחנון ביחיד? ב. אם בתפילת ערבית החזן מתחיל את הקדיש שלפני שמונה עשרה, ואני עדיין באמצע הברכה שאחרי קריאת שמע, אני עונה לקדיש ומפסיד את תחילת התפילה, או שאני ממשיך להתפלל? ואם אני נמצא לפני "השכיבנו" זה שונה? ג. אם אני מאחר לתפילה (בעוונותינו.) ואני עכשיו באמצע פסוקי דזימרה, והחזן אומר את הקדיש שאחרי ישתבח, ואם אני אמשיך להתפלל אני יגיע איתו לברכו, אז להמשיך להתפלל? (אם אפשר - מה הדין כשאני באמצע מזמור או בין המזמורים, והאם יש הבדל אם אני אספיק להגיע לברכו או לא) ד. כשאני מתפלל שמונה עשרה, והקהל מתחילים קדושה - מה אני עושה? (מפסיק? מתי ממשיך, אחרי "אתה קדוש" או מיד בתום הקדושה?)
תשובה: א. כן. ב. בזמן אמירת הקדיש לא ממשיכים להתפלל גם אם יפסיד את תחילת 18 עם הציבור, לגבי עניית אמן באמצע הברכה שאחרי ק"ש אסור, אבל אמן יהא שמיה רבא ואמן אחר דאמירן בעלמא מותר. ג. במקרה זה צריך לענות לקדיש גם אמן וכו ולא להמשיך בתפילה אפילו אם לא תגיע לברכו עם החזן, וגם ברכו מותר לענות כאשר אתה בפסוקי דזמרה ואפילו באמצע הפרק. ד. בזמן הקדושה אתה מפסיק את התפילה ומכוין לצאת ידי חובה ע"י החזן כאשר הוא אומר את הקדושה בקול, ומיד לאחר הקדושה אתה ממשיך להתפלל. הרב יאיר פרייליך
שאלה: שאלה על שיעור "ברכה על פירות": נכתב בשיעור שהעביר הרב: אפרשזיף הוא שילוב של אפרסק ושזיף. כמו כן נכתב: עוד ראוי לציין, שלגבי נקטרינה רווחת טעות. רבים חושבים שהיא נוצרה על ידי הרכבה. אולם האמת היא שנקטרינה היא אחד מהזנים הטבעיים של האפרסק. ככל הידוע לי, אפרשזיף ונקטרינה הם אותו פרי?
תשובה: כפי שלמדתי מדובר בפירות שונים, וכך כתבתי בפניני הלכה ליקוטים ח"ג א, יד. אם הנני טועה, נא העמידני על מקורם של דבריך.
שאלה: קינואה בפסח: האם מותר לאכול קינואה בפסח?
תשובה: מותר.
שאלה: ציור ירח או שמש מלאים: מדוע אסור לצייר ירח או שמש מלאים, אשמח לקבל מקור?
תשובה: המקור לדברים היא דרשת הגמרא בעבודה זרה דף מג, וטעם הדבר נראה לפי הרמב"ם שחוששים שיטעו שנעשה לעבודה זרה, כך נראה מהרמב"ם הלכות עבודה זרה פרק ג הלכה י. הרב אברהם פרל.
שאלה: תספורת בערב ר"ח אייר: השנה חל ר"ח אייר בימים שישי ושבת. ידוע שכתב המשנ"ב שמותר להסתפר לכבוד שבת זו בגלל הצרוף של ר"ח ושבת. אני מוזמן לחתונה שתתקיים ביום חמישי בערב (ליל ר"ח). האם מותר לי להתגלח ביום חמישי עוד לפני השקיעה כהכנה לחתונה?
תשובה: הגילוח מותר לכבוד שבת. אם התגלחת של יום חמישי בערב מועילה לשבת ניתן בדוחק להתירה, למורות שהיא נועדה לכבוד החתונה. כי המדובר כבר בליל שישי שהוא ע"ש. לפני כן לא נראה להתיר. אך אתה יכול לקחת את המכונה אתך ולהתגלח בלילה במקום סמוך לחופה. בלא"ה החופה חייבת להערך רק בלילה ממש.
שאלה: המשיח יתגלה השנה!: כתוב בזוהר: "בשיתין ושית יתגלי מלכא משיחא בארעא דגליל" (ב-66 יתגלה מלך המשיח בארץ הגליל) (זוהר ח"א קי"ט). כלומר בשנה זו אי"ה יתגלה המשיח. איך מתכוננים לקראתו, איך תתאפיין תקופה זו?
תשובה: אין אנו יודעים מתי יבוא המשיח ועלינו להיות מוכנים בכל יום אולי היום יבוא ואנו מחכים בכל יום שיבוא. ההכנות לבואו לעשות רצון אבינו שבשמים בכל השלמות האפשרית.
שאלה: לא מוציאים את התינוקת בשעות הערב?: ילדתי בתאריך 15.04.06 בת, ואחותי עושה בת מצווה בתאריך 7.05.06. אמרו לי שנהוג לא להוציא את התינוקת 40 יום בשעות הערב וזה נהוג במיוחד אצל העדה המרוקאית, רציתי לדעת האם זה מנהג של עדה ואם כן האם זה תקף כי אני חצי אשכנזיה וחצי כורדית ובעלי חצי מרוקאי וחצי עיראקי או שזה לפי הדת, ומה המשמעות של כך?
תשובה: ישנם עדות שנהגו בהם מנהגי זהירות, אולי בגלל עדינות היולדת ורגישותה גם מבחינה גופנית וגם מבחינה נפשית. (ידוע שיש נשים שהלידה גורמת להם דיכאון או להפרעות נפשיות) מנהג זה קיים גם בעדות המזרח (בבלים ואחרים) ולא רק אצל יוצאי צפון אפריקה. אין בזה שום סיבה דתית המחייבת מנהג זה, ועל כן אם יש סיבה חשובה לצאת כמו אחות קרובה שעלולה להיפגע אם לא תבואי אפשר להקל ובתנאי שלא תהיו שם במרכז הערב שלא תפגעי ע"י אנשים לא בריאים כי את רגישה יותר וגם לא כדאי לשהות שעות ארוכות במקום שיש בו הרבה אנשים והרבה רעש בגלל מצבך העדין וכמובן גם לשמור על התינוקת שהיא רכה ועדינה שלא להביאה למקום הומה אדם ורעש רמקולים ואורות חזקים. ויתן ד' שתזכי לגדל את בתך בשמחה ולהביאה לחופה ומצוות ומעשים טובים.
שאלה: תספורת וגילוח בר"ח אייר שחל בע"ש: השנה יחול ר"ח אייר בימים שישי ושבת. האם לנוהגים את מנהגי אבילות הספירה מפסח ועד ל"ג בעומר (אשכנזים) מותר יהיה להסתפר ביום שישי זה?
תשובה: הגילוח מותר לכבוד שבת.
שאלה: התחממות כדור הארץ בעתיד: ברצוני לדעת מה יחס התורה, נביאים וח לנושאים כגון התחממות כדור הארץ וזוועות שנגרמות במקומות שונים בעולם כתוצאה משינויי אקלים, האם רבותינו נתנו דעתם לכך, הטמפרטורה בכדור הארץ עלתה ב-5 מעלות במהלך 15 השנים האחרונות. האם זה ימשיך להיות כך, האם מפלס הים ימשיך לעלות, ישנם אנשים בסביבתנו שחוששים מלהביא ילדים לעולם כזה. האם ח נתנו עצה לכך, כיצד ניתן להתחזק באמונה בנושאים אלה?
תשובה: ראשית כל חייבים אנו בקיום העולם ובהבאת ילדים. "בהד כיבשא דרחמנא למה לך" אמר ישעיהו הנביא לטענה דומה של חזקיה שחשש מהבאת ילד לעולם. במקביל, חובה עלינו להבטיח את קיומו התקין של העולם. ח בקהלת רבה אמרו שה' ציוה את אדה"ר להיזהר מלקלקל את העולם שנברא ע"י ה' מתוקן ונאה.
שאלה: כניסה לבניין עם קוד בשבת: אני גר בבניין שבכניסתו יש צורך להקיש קוד אלקטרוני ואז נפתחת הדלת (הכל חשמלי). שבת אחת נתקעתי ללא מפתח, ובא אחד השכנים והקיש את הקוד ונכנס. א. האם מותר לי להיכנס? ב. אם השכן נכנס כבר ע"י הקוד, ולא הספקתי להיכנס בעקבותיו, האם מותר לי לבקש ממנו שיפתח לי מבפנים את הדלת?
תשובה: א. אל תיכנס בפניו, שלא יראה שאתה מזלזל באיסורי שבת. ב. אם הוא כבר נמצא בפנים, מותר לך להגיד לו שיפתח לך, וזה לא שונה מכל דייר אחר שהיה מגיע מבפנים ופותח לך.
שאלה: טרמפיאדה מחוץ לישוב?: ברצוני לשאול לגבי טרמפיאדה ביש"ע שממוקמת על כביש שפתוח לנסיעה ליהודים ולערבים. הטרמפיאדה נמצאת בסמוך ליישוב, ויש בה סבירות גבוהה לפיגועים, המועצה רוצה להוריד את הטרמפיאדה מסיבה זאת. ושיעמדו במקום זה בתוך היישוב, (בעקבות פיגוע שארע במקום). האם זה ר לסגת ככה מהשטח ולשדר לערבים בריחה? האם זה לא יראה להם שנשברנו ושהם הצליחו להשיג את מטרתם? האם צריך להראות נוכחות בשטח או שזה אסור משום פיקוח נפש? האם מותר להמשיך לעמוד שם למרות שיורידו את הטרמפיאדה?
תשובה: לדעתי, צריך לנקוט באמצעי זהירות, אבל שלא יזיזו את הטרמפיאדה, אלא יניחו שם בטונדות, ומותר לעמוד שם. מי שמפחד שיעמוד בתוך היישוב.
שאלה: גלאי נפח בשבת: ברצוני לשאול לגבי גלאי נפח מנוטרל (כלומר, שהקשר בינו לחשמל בחדר אינו פעיל) אבל הוא עצמו נדלק ונכבה, האם יש בעיה עם מצב זה בשבת או לא?
תשובה: אם הגלאי מגיב על תנועות בני הבית יש למנוע זאת ע"י ניטרול כל פעילות הגלאי בשבת.
שאלה: קדיש דרך הטלפון והאינטרנט: האם אדם החי בחו"ל ומעוניין לומר קדיש על בנו והוריו, יכול להצטרף למניין באזכרה ולומר קדיש דרך טלפון או שידור אינטרנט אל מול קברם?
תשובה: לא. אין תחליף לנוכחות אישית. מכאן גם מחאה על שילוח תפילות לכותל באמצעות האינטרנט. אין אפשרות להתפלל בדרך זו. אדם יכול להתפלל במקומו בעצמו לה' ללא מתווכים אלקטרוניים.
שאלה: איפור בשבת: בתשובה לשאלה באתר האם מותר לשים מייק-אפ נוזלי שנמרח בעזרת האצבע בשבת, הרב ענה כי "אם התכשיר צובע אין להשתמש בו בשבת. אם הוא שקוף - מותר". רציתי לברר מספר דברים לגבי איפור בשבת בכלל. 1. מה שידעתי עד היום הוא שבשבת מותר להשתמש אך ורק בפודרה וגם זה לחלק מהפוסקים האשכנזים רק בתנאים מסוימים. האם מותר להשתמש גם בנוזל? 2. הצביעה אינה הבעיה היחידה באיפור בשבת. יש גם איסור למרוח וכן בעיה של השוואת גומות? 3. קראתי שעדיף לזרוק את האבקה על הפנים. מה ההגדרה של לזרוק, הרי גם כדי לשים אבקה צריך להשתמש במכחול או באצבע? 4. האם עדיף לא להתאפר כלל או שאין בעיה לשים אבקת פודרה ונוזל שקוף?
תשובה: נוזל שקוף מותר כי אין בו לא ממרח ולא צובע. משחה אסורה משום ממרח. (השוואת גומות שייכת רק בקרקע ולא באדם). פודרה ללא תוספת שומנית מותר לפזר. התוספת השומנית הופכת אותה למשחה וזו אסורה. מותר להתאפר במסגרת ההלכה בלבד.
שאלה: ויכוח על גודל הכיפה: סרגתי לבן-דוד שלי כיפה (כיפת גרוש - כיפה די קטנה), אבא שלי אמר לי להגדיל את הכיפה כי אני מחטיאה אותו בכך שאני סורגת לו כיפה קטנה וגם הכיפה מקבעת את האדם ברמה דתית מסויימת וכיפה קטנה מראה שהאדם פחות דתי. סבתא שלי אומרת שאם אני אסרוג לו גדול אז תהיה לו עוגמת נפש והוא לא ילבש את הכיפה. סבתא שלי גם אומרת שזו כפייה דתית מצד אבי. אני גם חוששת שאם אגיד לבן דוד שאבא שלי לא מרשה לי לסרוג כיפה קטנה אז ההורים שלו התערבו ויהיה ויכוח בין אבי להוריו. מצד אחד אני צריכה להקשיב לאבא מהצד השני אני לא רוצה לסרוג כיפה גדולה שהוא לא ילך איתה ויהיה לי ויכוחים איתו ועם הוריו ועם סבתא שאומרת כל הזמן שאני אסרוג לו בגודל שהוא רוצה, אני לא יודעת מה לעשות, מה דעת הרב בעניין?
תשובה: התפקיד של הכיפה אינו סמל אלא זה כיסוי ראש, וכיפה קטנה אינה מהווה כיסוי ראש. לדעתי, הגודל של הכיפה צריך להיות כזה שהוא יכסה את רוב הראש. חכמים אמרו שכיסוי ראש משפיע על יראת שמים. הנוער שלנו צריך להיות בעל בטחון עצמי וגאוה דתית ולעשות בשמחה את המצוות וגם המנהגים וללכת עם כיפה שתהיה באמת כסוי ראש. על כן אני מציע לך לשכנע את בן דודך שילך עם כיפה כמו שאביך מציע.
שאלה: לשון הרע של סבתא: יש לי סבתא מבוגרת שגם היא נכשלת בלשון הרע, במקרה שלה זה לא בא בחשבון להעיר לה על כך, האם עלי להתרחק מסביבתה, הרי היא מחטיאה אותי מצד אחד, ומצד שני היא אישה מסכנה שזקוקה לתשומת לב ולאוזן קשבת?
תשובה: תמשיכי להיות איתה בקשר ואל תקבלי את הדברים שהיא מספרת על אחרים. ותשדלי ליזום איתה שיחות על דברים מועילים שתספר על עברה על זכרונות יפים מימי הנעורים.
שאלה: לימוד תורה לנשים: אני בחורה רווקה בת 20 ובזמן האחרון התחזקתי, בחסדי ה, באמונה ובעבודת ה. רציתי לשאול מהו ה"מינון" הראוי ללימוד תורה לנשים - הלכה, אמונה, מידות. ומדוע בעצם נשים שעדיין לא תחת עול של ניהול בית לא חייבות בלימוד תורה?
תשובה: החפץ חיים פסק שבימינו אשה חייבת ללמוד תורה כדי שתתחזק באמונתה ובקיום מצוות התורה. בעבר כשאישה קיבלה את כל חינוכה דרך המסורת המשפחתית לא היה הכרח בדבר. ובתקופה שבה הנשים בעולם כולו היו חסרות השכלה אישה ידענית הייתה חריגה ומשונה בעיני עצמה ובעיני אחרים. אולם בימינו כשכל הנשים בעולם רוכשות השכלה ומקצוע משלהן לא ייתכן שתהיינה בורות ועם-ארציות דווקא בתורה. לכן כל אישה צריכה ללמוד מה שמתאים לפיתוח אישיותה הרוחנית. אין מינון קבוע. הדבר שונה מאישה לאישה. בודאי ששעליה לדעת הלכות יום יומיות, צדקה, שבת, כשרות לה"ר וכדו'. היא צריכה לגבש את אמונתה ע"י ספרי מחשבה ומוסר לפי סיגנונה אם היא רציונאלית יותר אזי ספרי הרמב"ם וכדו' אם היא אמוציונאלית יותר אזי ריה"ל, חסידות וכו' ובהתאם לנ"ל ספרי הגרי"ד סולוביצ'יק והרב. מומלץ להקדיש לכל אלו שנה אחת בלבד או שילוב של כמה שעות ביום עם רכישת מקצוע.
שאלה: עולם הבא לדתי וחילוני: האם דתי קיצוני וחילוני קיצוני יחייו את אותה צורת "חיים" של העולם הבא, האם למשל לדתי יהיו דברים שונים מהחילוני (בעולם הבא) משום שקיים מצוות כל חייו והחילוני לא?
תשובה: עולם הבא הוא עולם של רוח ונשמה ולא של גוף, שם אין אכילה שתיה שינה ושאר צרכי הגוף. שם מתגלה האמת שבעולם שלנו היא מכוסה במסכות של גוף ושל חומר, מי ששמר מצוות בעולם שלנו יראה עד כמה התוכן הרוחני שלהם חשוב ויקר יותר ממה שהבין כאן, ואם היתה לו נטייה לקיצוניות שאיננה מצדקת יבין זאת שם ויידע שכאן התנהג בדרך לא אמיתית. ואם החילוני משתדל בהרבה מעשים טובים כמו גמילות חסד ועזרה לזולת ומשתתף בהגנת עם ישראל וארצו בודאי יראה שם כמה זה היה חשוב ויקר, ומי שלא קיים מצוות שקושרות את האדם עם הקב"ה ועם עולם הנצח יראה שהפסיד את זה ובודאי שיתחרט על כך. וכמובן מי שעשה מעשים רעים או פגע בבני אדם, בין אם הוא חילוני ובין אם הוא דתי ויבין שם כמה פגע בנפשו שלו יצטער מאוד על כל מה שעשה. וכדאי לנו לחשוב היום שלא לעשות מעשים שנצטער עליהם כמובן להשתדל לעשות הרבה טוב בכל דרך שנוכל, עם כל אחד בפרט ועם כל העם בכלל.
שאלה: קפה בתפילה בבוקר: האם מותר לשתות קפה תוך כדי התפילה (עם או בלי התפילין), או אולי עדיף לשתות לפני התפילה. מדובר במצב בו אני עייף מאוד ושתיית הקפה היא לצורך הריכוז בתפילה?
תשובה: מי שחושש מעייפות בתפילה רשאי לשתות קפה לפני התפילה, אך לא באמצע התפילה.
שאלה: שירת החזן במהלך התפילה: מה דין שירה במהלך התפילה (בעיקר השאלה בקטעים כמו קריאת שמע או חזרת הש"ץ), האם לחזן מותר לשיר יחד עם הקהל, האם מותר לחזן לחזור על מילים או משפטים, האם יש הבדל בזה בין ספרדים לאשכנזים?
תשובה: באותם מקומות בתפילה האסורים בהפסק כגון בברכות ק"ש ובחזרת הש"ץ אל לחזן לחזור על מילה פעמיים, השירה עצמה מותרת ואף רצויה אין הבדל בין העדות בנושא זה.
שאלה: מותר להשתמש בתחתית לבשרי וחלבי?: תחתית לצורך בידוד מחום, המונחת מתחת לסיר בשרי - האם מותר להניחה לאותה מטרה מתחת לסיר חלבי?
תשובה: מותר.
שאלה: לבוש צנוע בבר מצווה: בעוד שלושה שבועות נכדי יחגוג בר מצווה באולם. אני מזמין בני משפחה וידידים שאינם דתיים גם שאנו כותבים לבוא בלבוש צנוע יהיו נשים שתבואנה במכנסים. נכדי רוצה להודיע למי שמתכוונת לבוא במכנסים - לא להגיע. אני מעונין לשתף את כולם ואסתפק בכך שלא תהיה חשיפת יתר. מה עושים?
תשובה: אם נשים הולכות במכנסי נשים רחבות, אמנם אין אנו נוהגים כך אך אין זה בלתי צנוע אם הכל מכוסה. הבעיה היותר חמורה כשבאים עם מחשוף או חצאית קצרה זה יותר גרוע. ועל זה נכון לעמוד.
שאלה: מנין לקדיש בבית הקברות: א. האם אפשר לומר קדיש באזכרה בבית הקברות כאשר ליד הקבר אין מנין גברים? ב. אם במקרה נוכחים באותו זמן בבית העלמין גברים נוספים באזכרות אחרות, האם ניתן להתחשב בהם כמשלימים מנין ללא ידיעתם?
תשובה: א. לאמירת הקדיש צריך מנין גברים. ב. צריך שכל המנין יהיה נוכח באותו מקום, ולא זה בפינה זו וזה בפינה זו.
שאלה: יום השואה בניסן: אם מדינת ישראל קבעה את יום השואה בניסן למרות שאין אבלות בניסן, כיצד עלינו להתנהג ביום השואה והגבורה?
תשובה: יום השואה והגבורה אינו יום אבילות, אלא יום של זיכרון, שמדברים על השואה ועושים כל מיני טקסי זיכרון. לכן, לכתחילה אם היו שואלים את הרבנים, הרבנים היו אומרים שלא לעשות זאת בחודש ניסן, אבל כשזה כבר נקבע, אין זה נורא. האם מותר לומר 'אל מלא רחמים' בחודש ניסן?
שאלה: תנור המשמש כפלטת שבת: אני מעוניין לקנות תנור אפיה בנוי חדש אשר ישמש אותי גם כפלטת שבת. א. האם צריך להיות "מצב" ספציפי מיוחד לשבת מבחינת מעלות החום, התוכנית הספציפית וכו? ב. נאמר לי כי אם תהיה הפסקת חשמל אפילו לשניות ספורות הרי שתנורים דיגטלים לא יחזרו לפעול ויתקלקלו, על מנת למנוע מצב זה צריך לקנות תנור מכני, האם יש לכך השלכה הלכתית כלשהיא?
תשובה: א.כדי להשתמש בשבת בתנור צריך שהמצב הנמוך שלו יהיה סטטי, כלומר מנותק מהטרמוסטט. ב. מהן הבעיות ההלכתיות שאתה רואה?.